**Årlig melding 2023**

**Brukerutvalget for Sykehusapotekene i Midt-Norge**

**Brukerutvalgets medlemmer 2022 - 2023**

|  |  |  |
| --- | --- | --- |
| **Navn** | **Organisasjon** | **Kommune** |
| Alf Magne Bye (leder) | FFO/Parkinsonforbundet | Inderøy |
| Gina Evelyn Strøm (nestleder) | FFO/NAAF | Meråker |
| Asbjørn Hellem | FFO/LHL Trøndelag sør | Bjugn |
| Kirsten Helene Paasche | Kreftforeningen | Stjørdal |
| Anna Aure Monsen | FFO/Diabetesforbundet | Oslo (høst 2023) |
| Ingrid Løset | FFO/Mental Møre og Romsdal | Stordal |
| Evy Svanemsli | FFO/Ryggforeningen | Kristiansund |

Brukerutvalgets sammensetning

Brukerutvalget vedtok i 2021 å utvide utvalget med ett medlem fra 2022, samtidig som personlige varamenn ikke ble valgt. Det siste skyldes at de faste medlemmene stort sett møter på obligatoriske møter, og utvalget så ikke behovet for personlige varamenn.

Utvidelsen fra 6 til 7 medlemmer skyldes at brukerutvalget ønsker å prøve ut ordningen med en ungdomsrepresentant inn i det ordinære utvalget, i stedet for å opprette et eget ungdomsutvalg. Det er Anna Aure Monsen som er valgt inn som ungdomsrepresentant i perioden 2022-23. Prøveordningen blir en fast ordning fra og med 2024. May-Jorunn Rødsjø fra Trondheim er oppnevnt som ungdomsrepresentant fra 2024.

**Brukerutvalgsmøter**

Det er avholdt fire fysiske brukerutvalgsmøter i 2023. Vi har prøvd å gjennomføre møtene en uke før et styremøte. I tillegg er det gjennomført 4 teamsmøter. 1 ekstraordinært møte angående Legemiddelverkets tilsyn ved Trondheim Apotek. 3 møter på teams i forkant av de styremøtene som BU ikke har fysiske møtene. Dette er en ny ordning fra 2023 som har fungert brukbart, og brukerutvalget besluttet i møte 5.12.23 å videreføre ordningen i 2024-25.

BU har vært på befaring/besøk ved Trondheim og Levanger apotek. BU ble godt mottatt begge stedene og fikk god informasjon om både produksjon og distribusjon av medisiner og drift av et sykehusapotek. Takk til ledelse og ansatte ved de 2 apotekene.

Administrasjonens deltakere på møtene

Dag Hårstad, administrerende direktør for Sykehusapotekene i Midt-Norge, har møte-/ talerett. Når Hårstad ikke har møtt har administrasjonen vært representert med en eller flere stabsdirektører. BU har skiftet sekretær 2 ganger i 2023. Ved utgangen av 2023 er det Elena Fedreheim som er sekretær for brukerutvalget. Sekretærene har fungert godt, tross skiftene. BU vil peke på at sekretærene har en viktig funksjon for å få utvalget til å fungere.

Brukerutvalget er avhengig av administrasjonen for å få informasjon om saker som kan være aktuelle for utvalget å ta opp.

**Saker**

43 saker har vært oppe til behandling i løpet av de fire fysiske møtene. Hovedfokus til brukerutvalget har vært å bidra til at pasientsikkerheten ivaretas best mulig.

Utvalget har ellers fokus på saker som Sykehusapotekene i Midt-Norge jobber med. Det betyr bl.a. at utvalget ikke har jobbet med helsefellesskapene.

Klinisk farmasi er noe brukerutvalget fortsatt vektlegger spesielt. Brukerutvalget har kommet med innspill inn i prosessen med å utvikle klinisk farmasi videre, bl.a. for å gjøre klinisk farmasi tilgjengelig for flest mulige pasienter, også i kommunene.

Av saker kan vi nevne:

* Planlegging av utvalgets arbeid (bl.a. handlingsplan). Informasjon om utvalget på nettet og opplæring av utvalgets medlemmer.
* Planlegging av nytt apotek i Trondheim. Kirsten Paasche har representert utvalget. Føler at arbeidet er meningsfullt både for utvalget og administrasjonen.
* Helseplattformen har vært oppe på de fleste møtene i BU. BU er svært bekymret for at mangler og feil i Helseplattformen skal sette sikkerheten til pasientene i fare. Sykehusapotekene i Midt-Norge er mindre involvert i innføringen av verktøyet enn de andre helseforetakene, men skal bruke det til bl.a. sikker medisindistribusjon og gi informasjon som letter de kliniske farmasøytene sin hverdag.
* Brukermedvirkning i forskning. Kirsten Paasche og Ingrid Løset er BU sine representanter innenfor forskning. Bistår ledelsen i å vurdere forskningsprosjekter på PHD-nivå.
* Legemiddelberedskap. Utvalget har blitt orientert om utviklingen fra administrasjonen.
* Brukerutvalget har fulgt opp Legemiddelverkets tilsyn ved Trondheim apotek. Bakgrunnen er presseoppslag sommeren 2023. Brukerutvalget er fornøyd med at de mest kritiske avvikene nå er lukket. Kreftforeningen var 7.11 på befaring på Trondheim apotek, noe alle parter var fornøyd med.
* Brukerutvalget har ellers blitt orientert om, og fulgt med i driften av apotekene i Sykehusapotekene i Midt-Norge.

**Deltagelse i styremøter**

Brukerutvalget har vært med på alle styremøtene med 2 utvalgsmedlemmer. Leder har deltatt på alle styremøtene unntatt ett.

**Annen møtedeltagelse**

* Leder og nestleder har deltatt på dialogmøter i regi av Helse Midt-Norge.
* 2 deltok på brukerkonferansen i november.
* Leder har deltatt i møter i regi av FFO Trøndelag.

**Forslag tl styrets behandling**

* Brukerutvalget foreslår at styret tar Årlig melding 2023 til orientering.

Desember 2023

Alf Magne (sign)